تورکیه جمهوریتی جمهوررئیسی رجب طیب اردوغان, اندونزیا نینگ بالی ارالی ده گی جی رهبر لر ییغیلیشی دایره سیده امریکا قوشمه ایالتلری دولت رهبری جو بایدن بیلن اوچره شدی.
جمهوررئیس اردوغان, بالی ارالیده رسمی کوتیب آلیش مراسمیده اشتراک قیلدی.
رهبر لر ییغیلیشی نینگ میزبانی بولگن اندونزیا جمهوررئیسی جوکو ویدودو, ییغیلیش آلدی دن کوتیب آلیش مراسمی جریانیده جمهوررئیس اردوغان بیلن گپله شیب بیرلیکده صورت گه توشدی.
رسمی کوتیب آلیش مراسمی آرتیدن رهبر لر "غذایی مواد و انرژی خوفسیزلیگی" عنوانی گه ایگه جلسه گه اشتراک قیلدی.
جمهوررئیس اردوغان اوشبو جلسه نینگ بولیب اوته دیگن سالونده رهبر لر بیلن گپله شدی.
جمهوررئیس اردوغان, اوشبو رهبر لر ییغیلیشی دایره سیده امریکا قوشمه ایالتلری دولت رهبری جو بایدن بیلن اوچره شدی.
تورکیه جمهوریتی جمهوررئیسلیک علاقه باشقرمه سی تامانیدن بیریلگن بیاناتگه کوره, اوچره شوو اوز ارا همکارلیک و اینیقسه تجارت و خوفسیزلیک باره سیده سوز یوریتیلگن.
منطقه مقیاسیده گی ینگیلیک لر باره سیده هم بحث ایتیلگن اوچره شووده, بایدن, روسیه بیلن اوکراین اورته سیده غله دهلیزی بوییچه یوز بیرگن معما نینگ ییچیلیشی و غله صادراتی نینگ تکرار باشله تیلیشی نینگ تامین ایتیلیشی توغریسیده گی سعی و حرکت لری سببلی جمهوررئیس اردوغان گه منتدارچیلیک بیلدیردی.
تورکیه بیلن امریکا اورته سیده گی اف- 16 پروسه سی نی رهبریت اوله راق قوللب – قوتلش گه دوام ایته دیگن لیک لری نی بیلدیرگن بایدن, سویدن نینگ ناتو اعضالیگی پروسه سیده تورکیه نینگ مهم بیر اکتور ایکن لیگی نی معلوم قیلدی.
جمهوررئیس اردوغان اوشبو دایره ده فرانسه جمهوررئیسی امانوئل مکرون و سعودی عربستان ولیعهد شهزاده سی محمد بن سلمان بیلن هم اوچره شدی.
تورکیه جمهوریتی جمهوررئیسلیک علاقه باشقرمه سی تامانیدن بیریلگن بیاناتگه کوره, اوچره شووده مکرون, استانبولده گی پارتلش سببلی قیغوداشلیک بیلدیردی.
تورکیه بیلن فرانسه اورته سیده گی مناسبت لر و منطقه مقیاسیده گی ینگیلیک لر باره سیده سوز یوریتیلگن اوچره شووده, جمهوررئیس اردوغان, تجارت دن تشقری مدافعه و انرژی سکتور لری بوییچه هم اوز ارا همکارلیک نینگ اورتاق منفعت گه اویغون ایکن لیگی نی معلوم قیلدی.
جدی سعی و حرکت لر نتیجه سیده قاره دینگیز آرقه لی غله صادراتی نینگ تکرار باشله گن لیگی نی معلوم قیلگن جمهوررئیس اردوغان, اوشبو کیلیشوو نینگ دوام ایتیشی اوچون اوروپا اتفاقی نینگ هم اوز مسئولیتی نی بجا کیتیریشی کیره ک ایکن لیگی نی ایسله تیب اوتدی.
عینی دمده جمهوررئیس اردوغان, یونان نینگ صمیمی بیر مذاکره گه تشویق ایتیلیشی کیره ک ایکن لیگی نی هم معلوم قیلدی.
بوندن تشقری جمهوررئیس اردوغان, ایتالیا باش وزیری گیورگی میلونی بیلن هم اوچره شدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
